Številka:

Datum: dd.mm.2024

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objekta, katerih odstranitev je nujno potrebna in v javno korist, na območju Občine Ljubno**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjega objekta (nepremičnina z objekti za odstranitev):

* Savina 32a, občina Ljubno, številka strokovnega mnenja SM-LJBSVN32aS;
* Planina 21, občina Ljubno, številka strokovnega mnenja SM-LJBPLN21S.

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije
…
predsednik

Priloge:

* Dokument - Mnenje DTP (SM-LJBSVN32aS)
* Dokument - Mnenje DTP (SM- SM-LJBPLN21S)
* Priloge – Potrditev strokovnih mnenj Sveta Vlade RS za obnovo

Prejmejo:

* Ministrstvo za naravne vire in prostor
* Ministrstvo za finance
* Ministrstvo za kmetijstvo, gozdarstvo in prehrano
* Služba Vlade RS za zakonodajo
* Služba Vlade RS za obnovo po poplavah in plazovih
* Svet Vlade RS za obnovo
* Občina Ljubno

**Obrazložitev:**

Državna tehnična pisarna, ki skladno z 157. členom Zakona o interventnih ukrepih za odpravo posledic poplav in zemeljskih plazov (Uradni list RS, št. 95/23 in Uradni list RS z dne 1. 9. 2023) in Zakonom o spremembah in dopolnitvah Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 117/23 z dne 20. 11. 2023) (v nadaljevanju ZIUOPZP) deluje v sestavu Službe vlade za obnovo po poplavah in plazovih je skladno s 151.b členom podala strokovno mnenje za spodaj navedeni objekt, za katere strokovno ocenjujejo, da obstaja visoka ogroženost zaradi zemeljskega ali hribinskega plazu kot posledice poplav in plazov ter gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi:

* Savina 32a, občina Ljubno, številka strokovnega mnenja SM-LJBSVN32aS;
* Planina 21, občina Ljubno, številka strokovnega mnenja SM-LJBPLN21S.

Obravnavani objekti na naslovu **Savina 32a** in **Planina 21** so bili v neurju 4. 8. 2023 močneje poškodovani zaradi erozijskega delovanja Trbiškega Grabna (Savina 32a) in hudourniške poplave ter močnih poškodb struge potoka Krumpah.

Objekt na naslovu Savina 32a je bil zaradi nevarnosti porušitve takoj po poplavah porušen in odstranjen. V zadnjih 34 letih je bilo več podobnih dogodkov na tej lokaciji. Debelina odloženih plavin je presegale 3 m. Na tej lokaciji novogradnja ni možna, saj skladno z 2. odstavkom 88. člena Zakona o obnovi, razvoju in zagotavljanju finančnih sredstev (ZORZFS) lahko usmerja na zemljišča, ki niso ogrožena zaradi zemeljskih ali hribinskih plazov, erozije ali zaradi poplav, ne glede na stopnjo njihove poplavne ogroženosti.

Objekti na naslovu Planina 21 so ogroženi s strani spremembe struge hudournika Krumpah, s čimer se je erodirala brežina ob gospodarskem objektu ter dolvodno od stanovanjskega objekta, ki ga je delno spodkopal. Ugotovljeno je bilo, da zaradi visoke erozijske nevarnosti objektov in velike ogroženosti pred skalnimi podori lokacija ni varna za gradnjo.